**A continuació llegiràs alguns contes de Pere Calders, als quals els falten algunes paraules. Intenta endevinar on va cada paraula.**

*pis enlloc veí mai plena maletes enemics*

*feinada insuportable*

1. El mirall de l’ànima

No ens havíem vist mai, ........................., en cap ocasió, però s’assemblava tant a un veí meu que em va saludar cordialment: ell també s’havia confós.

1. L’exprés

Ningú no solia dir-li a quina hora passaria el tren. El veien tan carregat de ........................., que els feia pena explicar-li que allí no hi havien hagut mai ni vies ni estació.

1. Judici precipitat

Una vegada vaig rebre una flor roja, i no sabia si era una amenaça o el testimoni delicat d’una admiradora. Posats a triar, vaig quedar-me amb això darrer (perquè vaig més curt d’enamorades que d’.........................) i ja em feia tot de càlculs feliços a base d’entrevistes deliqüescents, quan va trucar a la porta i aparegué un missatger d’aquests que van amb moto. El cor em va bategar de pressa. Però no: el noi em va dir que s’havia equivocat de ......................... i em va demanar que li tornés la flor.

1. Miratge

L’altre dia, mentre m’afaitava, vaig descobrir-me una altra cara. I no m’era pas desconeguda, s’assemblava a la d’un ......................... meu que no puc veure, un home ......................... amb el qual ens barallem a cada pas. Des d’aleshores em tinc mania i m’odio, ja no em puc quedar sol amb mi mateix.

1. L’hora en punt

 La mort es presentà quan no se l’esperava, i ell li digué que no li havia donat hora.

—És que l’hora la dono jo —va respondre-li la mort.

—No sempre, no sempre… —replicà ell—. Ara, per exemple, tinc l’agenda ......................... i a vós no us ve d’un dia. Però a mi sí. Telefoneu-me dimarts que ve, a quarts de cinc, i quedarem per una data.

—És irregular, no puc fer-ho. Va contra els reglaments —digué la gran senyora.

—Apa, bah! —es defensà ell, tot empenyent-la suaument cap a la porta—. Amb la ......................... que teniu no em direu pas que depeneu d’un difunt puntual. En canvi, jo tinc compromisos inajornables.

I la mort se’n va anar amb la calavera entre les cames, sense saber-se’n avenir. No li havia passat .........................

Contes de Pere Calders extrets dels reculls *Invasió subtil i altres contes* (Barcelona: Edicions 62, 1978), *Tot s’aprofita* (Barcelona: Edicions 62, 1983), *De teves a meves. 32 contes que acaben més o menys bé* (Barcelona: Laia, 1984) i *L’honor a la deriva* (Barcelona: Edicions 62, 1992).